hotchpotch/miracl-hf-unified huggingface dataset:
Ylikirjastonhoitaja
Ylikirjastonhoitaja on Suomessa sekä suuren kirjaston johtajan virkanimike että arvonimi.
Esimerkiksi yliopistollisten kirjastojen johtajien virkanimikkeenä on ylikirjastonhoitaja. Kansalliskirjastoa johtaa ylikirjastonhoitaja Kai Ekholm.
"Ylikirjastonhoitaja" on Suomessa tasavallan presidentin myöntämä arvonimi, joka on myönnetty vain kaksi kertaa itsenäisyyden aikana ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.
Ylijohtaja (arvonimi)
Ylijohtajan nimi ja arvo on Suomessa tasavallan presidentin myöntämä arvonimi, joka on myönnetty vain yhden kerran itsenäisyyden aikana (vuonna 1933) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.
Khelrtva
Khelrtva () on kalligrafinen monogrammi, sinetti tai allekirjoitus, joka kuuluu Geogialaisille monarkeille, patriarkoille, kuninkaallisille ja aatelisille prinsseille. Khelrtva-allekirjoitukset kirjoitettiin usein yhdellä kolmesta Georgian aakkostosta, suurimmaksi osaksi Nuskhurilla ja Mkhedrulilla. Monogrammit, erityisesti kuninkaalliset, kirjoitettiin Asomtavrulin aakkostolla. Jokaisella Georgian monarkilla on ollut oma yksilöllinen khelrtva. Sana "Khelrtva" tarkoittaa kirjaimellisesti "koristella, somistaa tai kaunistaa käsin". Georgian kielellä "kheli" tarkoittaa kättä ja "rtva" tarkoittaa koristella tai somistaa.
Pyhän Sofian katedraali
Pyhän Sofian katedraali voi tarkoittaa seuraavia:
Aris Limassol
Aris Limassol () on kyproslainen jalkapalloseura. Se pelaa kaudella 2013–2014 maan korkeimmalla sarjatasolla Kyproksen jalkapalloliigassa.
Nea Salamis Famagusta
Nea Salamis Famagusta () on vuonna 1948 Famagustan kaupungissa perustettu kyproslainen jalkapalloseura, joka on Turkin vuonna 1974 tekemästä Kyproksen miehityksestä lähtien toiminut Larnakassa. Sen kotipaikka on edelleen virallisesti Famagusta ja seura kertoo pelaavansa Larnakassa vain ”väliaikaisesti”. Nea Salamis pelaa kaudella 2013–2014 maan korkeimmalla sarjatasolla Kyproksen jalkapalloliigassa.
Elliott
Elliot", "Elliott, Eliot tai Eliott voi tarkoittaa seuraavia:
Elliot (nimi)
Elliot on miehen etunimi, Elias-nimen englantilainen mukaelma. Nimestä on käytössä myös kirjoitusasut "Eliot" ja "Elliott".
Suomessa nimi Elliot on ollut harvi­naisena käytössä jo 1800-luvulla, mutta on yleistynyt vasta 2000-luvulla. Huhti­kuuhun 2014 mennessä on Väestö­rekisteri­keskuksen tietojen mukaan nimi Elliot on annettu noin 550, Elliott alle 80 ja Eliot noin 130 henkilölle. Vuodesta 2015 lähtien Elliotin nimipäivä on suomen­ruotsalaisen kalenterin mukaan 9. huhtikuuta, joka on myös Eliaksen nimipäivä.
Peter Matthiessen
Peter Matthiessen (22. toukokuuta 1927 Manhattan, New York, Yhdysvallat – 5. huhtikuuta 2014 Sagaponack, Yhdysvallat) oli yhdysvaltalainen kirjailija ja ympäristöaktivisti.
Matthiessenin suomentamaton tuotanto käsittää yli kolmekymmentä kirjaa, niin kaunokirjallisuutta kuin tietokirjojakin. Viimeinen teos "In Paradise" ilmestyi kolme päivää hänen kuolemansa jälkeen, 8. huhtikuuta.
Matthiessen sai yhdysvaltalaisen National Book Award -palkinnon vuonna 2008 teoksesta "Shadow County". Hän oli 1950-luvun alussa perustetun The Paris Review -lehden perustajia. Silloista työtään CIA:n agenttina hän on myöhemmin katunut.
Matthiessen haastettiin teoksensa " In the Spirit of Crazy Horse" vuoksi kunnianloukkauksesta kahteenkin kertaan oikeuteen. Teos käsittelee Amerikan alkuperäisasukkaiden järjestön American Indian Movement ja liittovaltion hallituksen välistä katkeraa ja monimutkaista riitaa.. Jo paikalliset tuomioistuimet ratkaisivat asian hänen hyväkseen, ja kummassakin tapauksessa ylempi oikeusaste vahvisti vapautukset, ja teoksen taskukirjaversio pääsi myyntiin 1992.
Sagaponack
Sagaponack on kylä, joka sijaitsee Southamptonin kaupungissa Suffolkin piirikunnassa New Yorkin osavaltiossa Yhdysvalloissa. Kylässä oli vuoden 2010 väestönlaskennassa 313 asukasta.
Kylä on yhdysvaltalaisen postinumeroon perustuvan luokittelun mukaan maan kallein asuinpaikka. Siellä on asunut monia merkkihenkilöitä, kuten kirjailijat Peter Matthiessen, Kurt Vonnegut, Truman Capote, E. L. Doctorow ja George Plimpton sekä Bill ja Hillary Clinton.
Tetrafluorieteeni
Tetrafluorieteeni eli tetrafluorietyleeni (CF) on eteenin täysin fluorattu johdannainen. Yhdistettä käytetään pääasiassa polymeerien kuten teflonin valmistuksessa.
Huoneenlämpötilassa tetrafluorieteeni on ulkomuodoltaan väritön kaasumainen aine. Yhdiste polymeroituu helposti ja polymeroitumisreaktio on voimakkaasti eksoterminen. Joutuessaan hapen kanssa kosketuksiin tetrafluorieteeni voi muodostaa muiden alkeenien tavoin helposti räjähtäviä peroksideja. Jos ilmaa ei ole läsnä tetrafluorieteeni hajoaa helposti hiileksi ja tetrafluorimetaaniksi. Kuumennettaessa yhdistettä yli 600 °C:n lämpötilaan siitä voi muodostua heksafluoripropeenia ja perfluori-isobuteenia. Tetrafluorieteeniä kuljetetaan nesteytettynä ja paineenalaisena ja tällöin siihen lisätään stabilisaattoriksi tyypillisesti joko pineeniä tai limoneenia.
Tetrafluorieteeniä valmistetaan useilla tavoilla. Kaksi teollisuudessa tyypillisimmin käytettyä menetelmää ovat kaasufaasissa 600–900 °C:n lämpötilassa tapahtuvat trifluorimetaanin tai klooridifluorimetaanin pyrolyysireaktiot. Näissä reaktioissa syntyy tetrafluorieteenin lisäksi vetykloridia tai vetyfluoridia ja usein sivutuotteena myös fluorattuja ja kloorattuja hiilivetyjä. Tetrafluorieteeniä voidaan valmistaa myös kuumentamalla tetrafluorimetaania sähköisessä ahjossa, 1,2-dikloori-1,1,2,2-tetrafluorietaanin metallikatalysoidulla kloorinpoistoreaktiolla tai kuumentamalla trifluorietikkahappoa.
Tetrafluorieteenin tärkein käyttökohde on polymerointi tefloniksi katalyyttien avulla. Siitä voidaan valmistaa myös homopolymeerejä, joissa toisena monomeerinä voi olla eteeni, heksafluoripropeeni, propeeni tai isobuteeni. Perfluorinitrosoalkaanien kanssa se muodostaa nitrosokumeja. Tetrafluorieteeniä voidaan käyttää myös fluorattujen alkaanien kuten jodifluorialkaanien valmistukseen ja karbonyylifluoridin tuotantoon.
Harri Moisio (radiotoimittaja)
Harri Moisio (s. 13. tammikuuta 1973 Turku) on suomalainen radiotoimittaja. Hän aloitti radiouransa Radio Suomen Salossa vuonna 1990. Moisio toimi kahden turkulaisen radiokanavan Radio Auran Aaltojen ja Radio Majakan ohjelmapäällikkönä vuosina 2000–2006. Hän selosti TPS:n jääkiekko-otteluja 1999–2001. Moisio oli ehdolla vuosien 2012 ja 2016 parhaaksi radiojuontajaksi.
Moisio toimi Radio Rockin aamuohjelma Heikelä-Linnanahde-Korporaation tuottajana 2006–2009. Hän juonsi Olga K:n ja Jarkko Valteen kanssa Radio Aallon aamuohjelmaa 2009–2011. Moisio juonsi Jussi Heikelän kanssa Radio Rockin Heikelä-Korporaatiota tammikuusta 2012 lokakuuhun 2015. Hän on toiminut siitä lähtien Radio Rockin Korporaation juontajana Kim Sainion kanssa.
Moisio osallistui vuonna 2013 Neljän tähden illallinen -televisio-ohjelmaan. Keväällä 2014 hän oli yksi Liv-kanavalla nähdyn Rakkauden FAQ -ohjelman panelisteista. Hän oli myös mukana yhdessä jaksossa Grillit huurussa -ohjelmassa vuonna 2016. Moisiolla oli lyhyt rooli elokuvassa "Teit meistä kauniin" vuonna 2016. Vuonna 2018 Moisio toimi Temptation Island Suomi Extran kommentaattorina.
Lammin Sullay
Lammin Sullay (oik. Lamin-Sullay Sesay, ) oli Sierra Leonessa syntynyt suomalainen kirjailija.
Lammin Sullay syntyi Lunsarissa Sierra Leonessa, josta hän muutti Freetowniin 1980-luvun puolivälissä ja työkenteli toimittajana paikallisessa "Globe"-lehdessä. 1980-luvun lopussa Sullay muutti Pariisiin, jossa hän työskenteli kuriirina, kunnes lopulta muutti Suomeen vuonna 1990. Turussa hän perusti kolme sanomalehteä; "Scandi-B", josta julkaistiin kuusi numeroa vuosina 1993–1995, "Finn-African" ja "Turku City Magazine". "Newcomer"-sarjassaan Sullay kertoo kokemuksistaan Suomessa oman sanomalehden perustaneena ulkomaalaisena. Lammin Sullay kuoli ikäisenä helmikuussa 2004.
HMCS Wetaskiwin
HMCS Wetaskiwin (viirinumero K175) Kanadan kuninkaallisen laivaston Flower-luokan korvetti.
Alus tilattiin 14. helmikuuta 1940 Burrard Dry Dock Companyltä North Vancouverista Kanadasta. Sen köli laskettiin 11. huhtikuuta 1940 ja alus laskettiin vesille 18. heinäkuuta. Se valmistui vielä saman vuoden lopulla 17. joulukuuta.
Alus palveli Atlantilla suojaten saattueita. Toisen maailmansodan päätyttyä alus myytiin Venezuelalle, joka liitti sen laivastoonsa nimellä "ARV Victoria". Alus poistettiin palveluksesta 1962.
Tuntematon potilas
Tuntematon potilas on Arttu Wiskarin toinen single, joka julkaistiin 16. toukokuuta 2011.
Kappale oli Suomen virallisella singlelistalla 15 viikkoa sijoittuen parhaimmillaan kolmanneksi viikolla 29. Tuntemattomasta potilaasta kuvattiin musiikkivideo, jonka alkuosa on kuvattu Nobinan Klovin varikolla.
Thomas Agyiri
Thomas Agyiri (s. 28. huhtikuuta 1994 Ghana) on ghanalainen jalkapalloilija, pelipaikaltaan keskikenttäpelaaja. Hän on vapaa pelaaja.
Englantilainen Manchester City FC lainasi Agyirin suomalaiseen Turun Palloseuraan elokuussa 2013 Veikkausliiga-kauden loppuun asti. Huhtikuussa 2014 TPS lainasi hänet uudestaan kesäkuun loppuun asti. Kesäkuun lopussa 2014 Agyirin sopimus Manchester Cityn kanssa päättyi, eikä myöskään lainasopimusta TPS:n kanssa näin jatkettu. Hän ehti edustaa TPS:aa kaudella 2013 ja kaudella 2014 yhteensä 25 liigaottelussa, joissa hän teki yhden maalin.
HMCS Camrose
HMCS Camrose (viirinumero K154) Kanadan kuninkaallisen laivaston Flower-luokan korvetti.
Alus tilattiin 22. tammikuuta 1940 Marine Industriesilta Sorelista Kanadasta. Sen köli laskettiin 17. helmikuuta 1940 ja alus laskettiin vesille 16. marraskuuta. Se valmistui 30. kesäkuuta 1941.
Alus palveli Atlantilla suojaten saattueita. Toisen maailmansodan päätyttyä alus poistettiin palveluksesta 22. heinäkuuta 1945 ja se romutettiin Hamiltonissa Ontariossa.
HMCS Galt
HMCS Galt (viirinumero K163) Kanadan kuninkaallisen laivaston Flower-luokan korvetti.
Alus tilattiin 1. helmikuuta 1940 Collingwood Shipyardilta Collingwoodista Kanadasta. Sen köli laskettiin 27. toukokuuta 1940 ja alus laskettiin vesille 28. joulukuuta. Se valmistui 15. toukokuuta 1941.
Alus palveli Atlantilla suojaten saattueita. Toisen maailmansodan päätyttyä alus poistettiin palveluksesta 21. kesäkuuta 1945 ja se romutettiin vuotta myöhemmin.
Jere Aalto
Jere Aalto (s. 12. maaliskuuta 1996 Turku) on suomalainen jalkapalloilija, joka edusti Ykkösessä pelaavaa Turun Palloseuraa.
Aalto on Turun Palloseuran oma kasvatti.
Kaudeksi 2017 Aalto siirtyi BK-46 Karjaalle.
HMCS Sackville
HMCS Sackville (viirinumero K181) Kanadan kuninkaallisen laivaston Flower-luokan korvetti. Alus on nykyisin museolaivana Halifaxissa Nova Scotiassa ollen viimeinen Flower-luokan korvetti.
Alus tilattiin Saint John Dry Dock and Shipbuilding Companyltä Kanadasta. Sen köli laskettiin 28. toukokuuta 1940 ja alus laskettiin vesille vuotta myöhemmin 15. toukokuuta 1941. Se valmistui 30. joulukuuta.
Alus palveli Atlantilla suojaten saattueita. Toisen maailmansodan päätyttyä alus poistettiin palveluksesta 8. huhtikuuta 1946. Alus sijoitettiin reserviin, missä se oli 4. elokuuta 1950 alkaen varastolaivana aina joulukuuhun 1953 saakka. Alus oli kaapelilaivana joulukuusta 1953 seuraavan vuoden elokuuhun, jonka jälkeen se oli tutkimusaluksena aina 16. joulukuuta 1982 saakka. Aluksen hallinnointi kuitenkin vaihtui siviiliorganisaatiolle toukokuussa 1964.
Alus avattiin museona Halifaxissa 4. toukokuuta 1985.
Peter Sunde
Peter Sunde Kolmisoppi (alias brokep, s. 13. syyskuuta 1978 Uddevalla, Ruotsi) on suomalais-norjalainen tietokoneasiantuntija. Hän on parhaiten tunnettu BitTorrent-hakukone Pirate Bayn yhtenä perustajana ja ex-tiedottajana. Hänellä on sekä Suomen että Norjan kansalaisuus. Kesäkuussa 2016 Sunde määrättiin käräjäoikeuden päätöksellä korvaamaan 350 000 euroa suomalaisille levy-yhtiöille.
Sunde pyrki europarlamenttiin Suomen Piraattipuolueen ehdokkaana vuoden 2014 vaaleissa. Hän on tasa-arvon puolestapuhuja ja on ilmaissut blogissaan huolensa vallan keskittäytymisestä EU:ssa.
Sunde on viime aikoina (2016) keskittynyt kehittämään Flattr-palvelua.
Alex De John
Alex De John (s. 10. toukokuuta 1991) on yhdysvaltalainen jalkapalloilija, joka edustaa ruotsalaista Dalkurd FF -seuraa. Hän on aikaisemmin pelannut muun muassa Veikkausliigaa Turun Palloseurasa sekä Norjan pääsarjassa IK Startin joukkueessa.
Arnold Uschanoff
Arnold Uschanoff (s. 12. toukokuuta 1995 Parainen) on suomalainen jalkapalloilija, joka edustaa Kolmosessa pelaavaa Pargas IF:iä. Hän on pelipaikaltaan maalivahti.
Uschanoff on Pargas IF:n kasvatti.
HMCS Agassiz
HMCS Agassiz (viirinumero K129) oli Kanadan kuninkaallisen laivaston Flower-luokan korvetti toisessa maailmansodassa. Alus otettiin palvelukseen 23. tammikuuta 1941 ja se palveli Atlantilla suojaten saattueita. Sodan päätyttyä alus poistettiin palveluksesta 15. kesäkuuta 1945 ja se myytiin romutettavaksi.
Alus tilattiin 14. helmikuuta 1940 Burrard Dry Dock Companyltä North Vancouverista Kanadasta. Sen köli laskettiin 29. huhtikuuta 1940 ja alus laskettiin vesille 15. elokuuta. Se otettiin valmistuttuaan palvelukseen 23. tammikuuta 1941.
Alus saapui 13. huhtikuuta Halifaxiin, mistä se lähti 23. toukokuuta St. Johniin liittyäkseen uudelleen muodostettuun Newfoundlandin saattajaosastoon (). Se suojasi kesäkuun alussa saattueen Islantiin, minkä jälkeen se oli vuoden 1943 loppuun suojaamassa saattueita Pohjois-Atlantilla. Alus osallistui syyskuussa 1941 SC44:n suojaamiseen käyden taistelua sukellusveneitä vastaan. Taistelun aikana se pelasti torpedoidun sisaraluksensa "HMCS Lévisin" miehistön. Alus osallistui myös heinäkuussa 1942 saattueen ON115 suojaamiseen.
"Agassiz" siirrettiin 5. tammikuuta 1943 Liverpoolissa telakalle, mistä se vapautui maaliskuun puolivälissä. Alus liitettiin huhtikuussa vasta muodostettiin Kanadan 1. saattajaryhmään (). Alus saapui 16. joulukuuta 1943 New Yorkiin uuteen huoltoon, jonka aikana aluksen etukantta pidennettiin. Muutostyöt saatiin päätökseen 4. maaliskuuta 1944. St. Margaretinlahdella vietetyn koulutusjakson jälkeen alus liittyi läntisen saattajaosaston saattajaryhmä W-2:een, mistä se siirrettiin elokuussa W-7:ään.
Alus palveli sodan lopun W-7:ssä. Se poistettiin palveluksesta 14. kesäkuuta 1945 Sydneyssä ja alus romutettiin 1946.
Aluksenpäällikköinä olivat:
Anton Berg
Anton Alexander Bernhard Berg (27. elokuuta 1876 Vaasa – 15. tammikuuta 1949 Turku) oli rautatievirkamies ja Turun rautatieaseman asemapäällikkö.
Bergin vanhemmat olivat kehruumestari Karl Berg ja Mathilda Sunn. Hän oli rautatievirkamies, joka toimi apulaisasemapäällikkönä, sittemmin asemapäällikkönä Turussa vuosina 1938–1944. Hänelle myönnettiin liikennetarkastajan arvonimi vuonna 1944.
Caravan-lehti
Caravan-lehti on Suomen valtakunnallinen leirintämatkailun perhelehti, josta löytyy artikkeleita uusista malleista, matka- ja leirintäkohteista ja erilaista teknistä tietoutta. Caravan-lehteä on julkaistu vuodesta 1966 saakka.
Lehden päätoimittajana on ollut marraskuusta 2016 lähtien Pauli Salokangas. Häntä ennen päätoimittajana toimi vuosina 1996–2016 Pekka Heinonen.
Valtaosa lukijoista on SF-Caravan ry:n eli karavaanareiden keskusjärjestön jäseniä, jotka saavat lehden jäsenetuna. Caravan-lehden voi myös tilata tai ostaa Lehtipisteestä.
Caravan-lehti ilmestyy kuusi kertaa vuodessa ja sen liitteenä postitetaan vuosittain Leirintäopas.
Viimeisimmän lukijatutkimuksen (2014) mukaan lukijat pitävät Caravan-lehteä itselleen erittäin tärkeänä. Koko lehti ilmoituksineen luetaan hyvin tarkkaan ja useampaan kertaan, ainoastaan viisi prosenttia lukijoista tyytyy yhteen lukukertaan. Lehti myös säilytetään pitkään.
Caravan-lehden levikki on noussut tasaisesti viimeisen kymmenen vuoden aikana. Viimeisen levikintarkastuksen (MediaAuditFinland Oy 12.12.2017) mukaan Caravan-lehden virallinen levikki on 58 549 kappaletta.
Tervetuloa Suomen Floridaan!
Tervetuloa Suomen Floridaan! on The Gambitin kolmas pitkäsoitto, joka julkaistiin 24. toukokuuta 2013. Levy on artistin toinen suomenkielinen levy ja sen ensimmäiset radiossa soitetut singlet olivat "Señorita" ja "Soturin laulu".
Pyhän Sofian katedraali (Kiova)
Pyhän Sofian katedraali on Kiovassa sijaitseva kirkko. Sen on rakennuttanut 1000-luvun alussa Jaroslav I Viisas. 1600–1700-lukujen vaihteessa sen ulkonäköä muutettiin ukrainalaiseen barokkityyliin. Katedraalin sisällä on säilynyt 260 neliömetrin kokoinen maailman suurin mosaiikkityö 3 000 neliömetrin kokoinen fresko.
Katedraali toimi kirkollisessa käytössä vuoteen 1929. Vuodesta 1934 lähtien se on ollut museona. Nykyään se on tärkein osa Kiovan Sofian kansallispuistoa. Se on yksi Ukrainan suurimpia museoita. Muita ovat Kiovan kultaiset portit 1000-luvulta, Kirillin kirkko 1100-luvulta, Andrejevin kirkko 1700-luvulta sekä Sudaksin linnoitus Krimillä (500–1400-luvulta).
Pyhän Sofian katedraalista ja Kiovan luolaluostarista tuli vuonna 1990 ensimmäiset Unescon maailmanperintökohteet Ukrainassa. Siksi sitä ei voi enää käyttää uskonnollisessa tarkoituksessa. Ainoa poikkeus on 24. elokuuta, joka on Ukrainan itsenäisyyspäivä, jolloin uskonnolisten yhteisöjen edustajat pitävät siellä jumalanpalveluksen (vuodesta 2005 lähtien). Pyhän Sofian katedraaliin kuuluu myös luostarirakennukset 1700-luvulta: kellotorni, eteläinen sisääntulotorni, koulu, metropoliitan asunto ja Zaborovskin portit.
Katedraalin rakentamisen alkua kuvataan eri kronikoissa. Eri lähteiden mukaan sen rakentaminen alkoi joko 1017 tai 1037. Nestorin kronikan mukaan se aloitusvuosi on 1037, jolloin ruvettiin rakentamaan useita rakennuksia, kuten Kiovan kultaisia portteja, Pyhän Sofian katedraalia sekä Pyhän Yrjön ja Pyhän Irinan luostarien rakentaminen. Akateemikko Dmitri Sergevitš Lihatsovin mukaan se on suuntaa antava tieto eikä tieteellinen totuus. Hänen mukaansa se olisi voinut olla valmis vuoden 1051 jälkeen.. Vanhempi Novgorodin kronikka mainitsee, että katedraalia ruvettiin rakentamaan vuonna 1017.
1600–1700-lukujen vaihteessa hetmanni Ivan Mazepe ja metropoliitta Varlaam Jasinski kunnostivat katedraalin ja muuttivat ulkoasun ukrainalaiseen barokkityyliin. Työt jatkuivat 1740-luvulle asti, jolloin katedraali sai nykyisen julkisivunsa.
Alun perin katedraali oli 13-kupolinen. Kupolit olivat pyramidin muotoisia. Katedraali on tehty bysanttilaiseen tyyliin (opus mixtum) eri kerroksissa olevista kivistä ja tiilistä, jotka oli muurattu savilaastilla. Julkisivuja ei rapattu, jolloin muuraukset jäivät näkyviin.
Pyhän Sofian katedraalin rakennuttivat bysanttilaiset arkkitehdit. Se on ainutlaatuinen, koska Bysantin valtakunnassa ei silloin rakennettu niin isoja kirkkoja. Normaalisti ne olivat 3-kupolisia. Oletetattavasti Kiovaan piti rakentaa mahtava katedraali, jossa juhlallisuuksia voitiin pitää Kiovan Venäjän suurimmassa kirkossa. Arkkitehdit lisäsivät kupoleita sekä niihin valoaukkoja, jotta sisälle saatiin mahdollisimman paljon luonnonvaloa.
Alkuperäisessä arkkitehtuurissa oli symboliikkaa. Katedraalin korkein keskikupoli esitti Bysantin arkkitehtuurissa Jeesusta eli Kirkon päämiestä. 12 pienempää kupolia esittivät hänen apostoleitaan, joista 4 oli evankelistoja, jotka levittivät kristinuskoa ympäri maailman.
Silkkipyrstömonarkki
Silkkipyrstömonarkki ("Lamprolia victoriae") on viuhkojen heimoon kuuluva varpuslintu.
Silkkipyrstömonarkkia tavataan Fidžissä. Sen populaatioksi arvioidaan 16 000–28 000 yksilöä. Laji on luokiteltu silmälläpidettäväksi, koska sen levinneisyysalue on hyvin pieni ja populaatio suhteellisen pieni. Lisäksi lajia uhkaa elinympäristöjen tuhoutuminen.
Sofonias
Sofonias (; 1200- ja 1300-lukujen vaihde) oli bysanttilainen filosofi ja Aristoteles-kommentaattori. Hän toimi munkkina Konstantinopolissa ja kääntyi myöhemmin katoliseen uskoon.
Sofonias kirjoitti lukuisia kommentaareja ja parafraaseja Aristoteleen teoksiin, mukaan lukien kommentaarit teoksiin "Sielusta", "Sofistiset kumoamiset", "Ensimmäinen analytiikka" ja "Pieniä tutkielmia", jotka ovat säilyneet nykyaikaan. Kommentaareissaan Sofonias hyödynsi muun muassa Johannes Filoponoksen kadonnutta "Sielusta"-teoksen kommentaaria.
Sofoniaan teosten arvo on ennen kaikkea siinä, että ne sisältävät hyödyllisimmät katkelmat häntä edeltäneiltä kommentaattoreilta. Sofonias kehitti teosten kommentointimenetelmää niin, että hänen tekstiin tekemänsä huomautukset juoksevat jatkuvasti Aristoteleen tekstin ohessa, jolloin tekstin eri tulkinnat ovat helposti nähtävillä.
Konsuli (arvonimi)
Konsuli on Suomessa tasavallan presidentin myöntämä arvonimi, joka kuuluu 10. ryhmään. Arvonimestä maksettavan veron määrä on joko .
Arvonimi myönnettiin ensimmäisen kerran vuonna 1919. Vuosien 1918–2013 aikana konsulin arvonimi on myönnetty 37 henkilölle.
Lähetystösihteeri (arvonimi)
Lähetystösihteerin nimi ja arvo on Suomessa tasavallan presidentin myöntämä arvonimi, joka kuuluu 10. ryhmään. Arvonimestä maksettavan veron määrä on joko .
Arvonimi myönnettiin ensimmäisen kerran vuonna 1919 ja toistaiseksi viimeisen kerran vuonna 1941. Vuosien 1918–2013 aikana lähetystösihteerin arvonimi on myönnetty 34 henkilölle.
Barlaam Calabrialainen
Barlaam Calabrialainen ("Kalabrialainen" tai "Seminaralainen"; ; n. 1290–1348) oli bysanttilainen filosofi, teologi ja munkki, joka käsitteli teologisia kysymyksiä filosofisin menetelmin.
Barlaam oli kotoisin Seminarasta, eteläisen Italian Calabriasta. Hänen nimensä ennen munkiksi ryhtymistä oli "Bernardo Massari". Barlaam oli oppinut sekä läntisessä skolastiikassa että antiikin kreikkalaisessa filosofiassa ja matematiikassa, mukaan lukien tähtitiede. Hän saapui Konstantinopoliin 1320-luvulla. Barlaam vastusti aluksi latinalaisia (eli katolista länttä) sekä idän ja lännen kirkkojen yhdistymistä. Myöhemmin hän alkoi kuitenkin kirjoittaa yhdistymisen, "filioque"-lisäyksen sekä paavillisen primaatin eli paavin ensisijaisen aseman puolesta. Vuonna 1348 Barlaam jätti pääkaupungin ja hänestä tuli Calabrian Geracen piispa.
Barlaam toimi Petrarcan opettajana kreikan kielessä.
Barlaam tunnetaan ennen kaikkea Gregorios Palamaksen vastustajana hesykasmia ja teologista menetelmää koskeneessa kiistassa vuosien 1337 ja 1351 välillä. Barlaam katsoi, että "theosis" eli jumalallistuminen tarkoittaa vapautumista aineellisesta maailmasta, ja kielsi siksi sen, että ihmisruumis voisi osallistua jumalallistumiseen. Hän myös samasti Jumalan energiat eli toiminnot tämän olemukseen ja torjui ajatuksen siitä, että ihminen voisi olla yhteydessä tähän olemukseen niin kuin hesykastit opettivat. Juuri Barlaamin hyökkäykset hesykastista ajattelua vastaan saivat aikaan sen, että Gregorios nousi puolustamaan sitä kirjoituksissaan. Gregorios syytti Barlaamia harhaoppisuudesta. Barlaamin kanta tuomittiin kolmessa kirkolliskokouksessa, kahdessa Sofian kirkolliskokouksessa vuonna 1341 sekä Blakhernain kirkolliskokouksessa vuonna 1351.
Filosofiassaan Barlaam puolusti Aristotelesta niitä vastaan, jotka syyttivät tämän ajattelua joko sisäisistä ristiriitaisuuksista tai ristiriitaisuuksista suhteessa Platonin ajatteluun. Toisaalta Barlaam vaikuttaa soveltaneen myös uusplatonilaista ajattelua.
Taloustirehtööri
Taloustirehtööri () on nykyisin Suomessa tasavallan presidentin myöntämä arvonimi, joka kuuluu 10. ryhmään.
Arvonimestä maksettavan veron määrä on joko .
Taloustirehtöörin arvonimi on myönnetty itsenäisessä Suomessa vuosien 1919–2013 aikana 518 henkilölle.
Taloustirehtöörin arvo oli käytössä jo Suomen suuriruhtinaskunnassa, sillä taloustirehtööri kuului keisari ja suuriruhtinas Nikolai II:n vahvistamassa vuoden 1897 "Suomen Suuriruhtinaanmaan arvojärjestyksessä" neljänteentoista luokkaan.
Ylikamreeri
Ylikamreeri on Suomessa tasavallan presidentin myöntämä arvonimi, joka kuuluu 10. ryhmään. Arvonimestä maksettavan veron määrä on joko .
Arvonimi myönnettiin ensimmäisen kerran vuonna 1979 kaupunginkamreeri Lauri Itämiehelle. Vuosien 1918–2013 aikana ylikamreerin arvonimi on myönnetty 10 henkilölle.
Ylirakennusmestari
Ylirakennusmestari on Suomessa tasavallan presidentin myöntämä arvonimi, joka kuuluu 10. ryhmään. Arvonimestä maksettavan veron määrä on joko .
Arvonimi myönnettiin ensimmäisen kerran vuonna 1978 piirirakennusmestari Birger Palonkoskelle. Vuosien 1918–2013 aikana ylirakennusmestarin arvonimi on myönnetty 65 henkilölle.
Ylitarkastaja (arvonimi)
Ylitarkastajan nimi ja arvo on Suomessa tasavallan presidentin myöntämä arvonimi, joka on myönnetty vain kahdelle henkilölle (vuosina 1954 ja 1961) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.
Yliopettaja (arvonimi)
Yliopettajan nimi ja arvo on Suomessa tasavallan presidentin myöntämä arvonimi, joka kuuluu 12. ryhmään. Arvonimestä maksettavan veron määrä on joko .
Arvonimi myönnettiin ensimmäisen kerran vuonna 1947 lehtori Albert Gyllenbögelille. Vuosien 1918–2013 aikana yliopettajan arvonimi on myönnetty 40 henkilölle.
Kultakärpänen
Kultakärpänen ("Lucilia sericata") on reilun sentin mittainen vihreänkiiltävä raatokärpäsiin (Calliphoridae) kuuluva siivekäs hyönteinen. Se kuuluu sukunsa yleisimpiin lajeihin.
Kultakärpäsen vartalo on metallinvihreä ja suuosat keltaiset. Selkäpuolta peittävät mustat karvat. Siivet ovat läpinäkyvät ja niissä erottuvat ruskeat suonet. Aikuinen kärpänen on 10–14 mm pitkä.
Kultakärpäsen munat ovat valkoisia tai kellertäviä, toisesta päästään paksumpia ja noin 1,5 mm pitkiä. Ne kuoriutuvat 21 asteen lämmössä noin 21 tunnissa, lämpimämmässä nopeammin. Toukkavaihe kestää 3–4 päivää. Toukat ovat sileäpintaisia, kartionmuotoisia ja kasvavat vaiheittain 12–18 mm pitkiksi. Kotelon kuori on aluksi valkoinen, mutta muuttuu punaruskeaksi, kun koteloitumisesta on kulunut muutamia tunteja.
Kultakärpäsen toukkia käytetään haavojen hoidossa. Steriilissä laboratoriossa tehdyt toukat erittävät haavaan sylkeä, joka liuottaa haavassa olevaa kuollutta kudosta, jota toukat sitten käyttävät ravinnokseen. Kuolleen kudoksen mukana haavasta lähtevät bakteerit.
Yangzhou
Yangzhou () on kaupunki Kaakkois-Kiinassa Jiangsun maakunnan keskiosassa, Jangtsen pohjoisrannalla. Kaupungin keskusta sijaitsee linnuntietä noin 72 kilometriä maakunnan pääkaupunki Nanjingistä koilliseen ja 230 kilometriä suurkaupunki Shanghaista luoteeseen. Kaupungin väkiluku on 4,46 miljoonaa (2010) ja pinta-ala 6 638 neliökilometriä.
Naapurikaupunkeja ovat Nanjing lounaassa, Chuzhou lännessä, Huai’an ja Yancheng pohjoisessa, Taizhou idässä, sekä Zhenjiang etelässä.
Piirikuntatasolla kaupunki jakautuu seuraavasti (2010):Ensimmäinen historian kirjaama asutus nykyisen Yangzhoun paikalla oli nimeltään "Guangling" (tai Kuang-ling); tämä tapahtui Kevättä ja syksyä-aikakaudella (770-476 eaa.).
Yangzhou on ollut kautta Kiinan historian sen keskeisiä talouden ja kulttuurielämän kaupunkeja. Keisarinkanavan valmistuttua siitä muodostui Tang-dynastian kaudella keskeinen ja vauras satamakaupunki. Kaupunki tunnetaan kauppiassuvuistaan, runoilijoistaan, taiteilijoistaan ja tutkijoistaan.
Eläinten hyvinvointikeskus
Eläinten hyvinvointikeskus (EHK) on Helsingin yliopiston, Elintarviketurvallisuusvirasto Eviran ja Maa- ja metsätalousministeriön yhteinen eläinten hyvinvointiin erikoistunut asiantuntijaverkosto. EHK edistää eläinten hyvinvoinnin valvonnan ja tutkimuksen kansallista yhteistyötä eläinten hyvinvoinnin turvaamiseksi ja parantamiseksi. EHK:n tehtävänä on myös edistää eläinten hyvinvoinnin tutkitun tiedon levittämistä ja tunnistaa omalta osaltaan kansallisia tutkimustarpeita. EHK toimii Helsingin yliopiston eläinlääketieteellisen tiedekunnan yhteydessä. Keskuksen toimintaa rahoittaa maa- ja metsätalousministeriö.
EHK toimii läheisessä yhteistyössä suomalaisten eläinten hyvinvoinnin tutkimusryhmien kanssa (kuten Eläinten hyvinvoinnin tutkimuskeskus (Helsingin yliopisto) ja Eläinten käyttäytymisen ja hyvinvoinnin tutkimusryhmä (Itä-Suomen yliopisto) kanssa. Keskus hyödyntää myös eläinsuojeluasiamiehen sekä tieteellisten seurojen, kuten Yhteiskunnallisen ja kulttuurisen eläintutkimuksen seuran asiantuntemusta. Eläinten hyvinvointikeskus toimii sihteerinä tuotantoeläinten sekä seura- ja harrastuseläinten hyvinvoinnin neuvottelukunnissa.
Eläinten hyvinvointikeskus levittää puolueetonta, tutkimukseen perustuvaa tietoa eläinten hyvinvoinnista muun muassa eläintieto.fi -sivustolla, Facebookissa, Twitterissä ja Pinterestissä.
Pic de Médécourbe
Pic de Médécourbe () on 2 914 metriä korkea vuori Pyreneillä. Se sijaitsee Andorran, Espanjan ja Ranskan rajalla.
Rolando Alarcón
Rolando Alarcón (5. elokuuta 1929 Sewell – 4. helmikuuta 1973 Santiago de Chile) oli chileläinen laulaja-lauluntekijä ja runoilija, joka varsinaiselta ammatiltaan oli opettaja. Kotimaansa ulkopuolella sangen tuntemattomaksi jäänyt Alarcón oli Chilessä suosittu artisti, jonka hautajaisiin osallistui myös maan presidentti Salvador Allende.
Alarcón aloitti uransa 1950-luvun alussa muutettuaan Chilen pääkaupunkiin Santiagoon, jossa hän työskenteli musiikinopettajana. Alarcón oli mukana muun muassa Cuncumén-lauluyhtyeessä, joka 1950- ja 1960-lukujen vaihteessa kiersi kahteen otteeseen Euroopassa. Hän oli homoseksuaali ja kuului Chilen kommunistisen puolueen kannattajiin. 1960-luvun aikana Alarcón nousi merkittäväksi vaikuttajaksi Chilessä syntyneessä ja myöhemmin koko latinalaiseen Amerikkaan levinneessä poliittisessa nueva canción -laululiikkeessä. Hän julkaisi 13 studioalbumia, joista tunnetuin on vuonna 1968 ilmestynyt Espanjan sisällissodan aikaisia tasavaltalaisten lauluja sisältävä "Canciones de la Guerra Civil Española". Alarcónin kappaleita ovat myöhemmin levyttäneet myös ulkomaiset artistit kuten Joan Baez.
Rolando Alarcón kuoli sydänkohtaukseen sairaalassa tehdyn leikkauksen aikana vain 43-vuotiaana helmikuussa 1973. Seitsemää kuukautta myöhemmin Chilessä tapahtui sotilasvallankaappaus, jonka yhteydessä murhattiin muun muassa Alarcónia huomattavasti tunnetummaksi noussut lauluntekijä Víctor Jara.
Taavi Rõivas
Taavi Rõivas (26. syyskuuta 1979 Tallinna) on virolainen Reformipuolueen poliitikko, joka toimi Viron pääministerinä 2014–2016. Virkaan astuessaan Rõivas oli EU-maiden nuorin pääministeri. Tätä ennen hän toimi Andrus Ansipin hallituksen sosiaaliministerinä. Rõivasin hallitus kaatui saatuaan Riigikogulta epäluottamuslauseen 9. marraskuuta 2016.
Andrus Ansipin hallituksen jätettyä eronpyyntönsä maaliskuussa 2014 Virossa odotettiin Siim Kallasin muodostavan uuden hallituksen. Kallasin vetäydyttyä tehtävästä Reformipuolue valitsi pääministeriehdokkaakseen sosiaaliministeri Taavi Rõivasin. Hallitustunnustelut Reformipuolueen ja sosiaalidemokraattien välillä olivat jo tässä vaiheessa pitkällä. Rõivasin johtama Reformipuolueen ja sosiaalidemokraattien muodostama hallitus aloitti 26. maaliskuuta 2014.
Reformipuolue ja sosiaalidemokraatit sopivat hallitussopimuksessa muun muassa lapsilisien moninkertaistamisesta ja verottoman kuukausitulon alarajan nostamisesta. Lisäksi tuloveroastetta luvattiin alentaa 20 prosenttiin vuonna 2015. Uudistukset oli tarkoitus rahoittaa alkoholi- ja tupakkaveron nostolla.
Rõivasin johtama Reformipuolue säilytti suurimman puolueen asemansa maaliskuun 2015 vaaleissa ja aloitti hallitusneuvottelut Isänmaan ja Res Publican liiton, sosiaalidemokraattien ja Vapaapuolueen kanssa, joka ilmoitti muutaman viikon kuluttua jättäytyvänsä oppositioon. Jäljelle jääneet kolme puoluetta pääsivät myöhemmin sopuun hallituksen muodostamisesta Taavi Rõivasin jatkaessa maan pääministerinä. Reformipuolue sai hallituksen 15 ministerinpaikasta seitsemän.
Hallitus sopi lapsilisien korottamisesta, verovapaan ansiotulon alarajan nostamisesta ja otti tavoitteeksi minimipalkan korottamisen vähintään 45 prosenttiin keskipalkasta neljän vuoden sisällä. Rõivas korosti myös maan turvallisuutta, talouskasvua ja parempaa hallintoa. Hallituskoalition suunnitelmiin lukeutui myös paikallishallinnon uudistaminen.
Rõivasin hallitus kaatui 9. marraskuuta 2016 Riigikogun annettua hänelle epäluottamuslauseen. Äänestystä aiemmin Reformipuolueen hallituskumppanit sosiaalidemokraatit ja IRL olivat tiedottaneet lähtevänsä hallituksesta ja pyytäneensä pääministeri Rõivasia eroamaan. Sosiaalidemokraattien ja IRL:n mukaan hallituksen kaatamisen taustalla oli puolueiden kesken vallinnut luottamuspula.
Muutamaa viikkoa myöhemmin Rõivas ilmoitti joulukuussa 2016 eroavansa Reformipuolueen puheenjohtajan tehtävistä. Spekulaatiot Rõivasin mahdollisesta seuraajasta olivat olleet käynnissä jo hallituksen kaatumisen tultua selväksi.
Rõivas joutui lokakuussa ennen kunnallisvaaleja skandaalin keskelle, jossa paljastui että hänen johtamansa valtuuskunnan jäsenet olivat Malesiassa järjestämissään juhlissa ahdistelleet sekä virolaisia että juhliin kutsuttuja paikallisia naisia. Rõivas on yksi ahdistelusyytösten kohteeksi joutuneista.
Rõivas on naimisissa pop-laulaja Luisa Värkin kanssa. Pariskunnalla on yksi tytär, Miina Rihanna. Rõivas on käynyt tallinnalaista Reaalkool-eliittikoulua ja opiskellut markkinointia ja kansainvälistä taloutta Tarton yliopistossa. Hän puhuu äidinkielensä viron lisäksi englantia, suomea ja venäjää.
Rõivasin I hallitus
Rõivasin I hallitus oli Viron tasavallan 26. maaliskuuta 2014 – 9. huhtikuuta 2015 yhteensä 380 päivää toiminut hallitus. Hallituksen muodostivat pääministeri Taavi Rõivasin johtama oikeistoliberaali Reformipuolue ja puolustusministeri Sven Mikserin johtama Sosiaalidemokraattinen puolue.
Analogiaelektroniikka
Analogiaelektroniikalla tarkoitetaan elektronisia järjestelmiä, jotka käsittelevät arvoiltaan jatkuvasti muuttuvia jännite- ja virtasignaaleja, toisin kuin digitaalielektroniikassa, jossa signaali voi saada vain tiettyjä, ennalta määriteltyjä arvoja.
Analoginen signaali on signaali joka voi saada mitä arvoja tahansa amplitudinsa sisällä. Esimerkiksi ilman lämpötilalle on vaikea sanoa tarkkaa arvoa, mutta pystymme tarkkailemaan nestelämpömittarin pinnankorkeutta ja saada siten tietoa lämpötilasta. Elektroninen signaali voi kuljettaa tietoa jännitteen, virran tai taajuuden muodossa. Tieto voidaan muuntaa alkuperäisestä muodostaan (kuten äänestä, valosta, lämpötilasta, paineesta, sijainnista) sähköiseen muotoon.
Signaali voi saada mitä tahansa arvoja annetulla välillä. Pienikin muutos tarkasteltavassa ilmiössä saa aikaan muutoksen signaalissa. Lämpötilaa mitattaessa voidaan esimerkiksi määrittää, että yhden celsius-asteen muutos vastaisi yhden voltin muutosta.
Analogista signaalia voidaan muokata myös moduloimalla sitä, jolloin signaalin kantoaallon ominaisuuksia muutetaan. Yleisiä tapoja moduloida signaalia ovat amplitudimodulaatio (AM), taajuusmodulaatio (FM) sekä vaihemodulaatio (PM).
Analogisessa äänentallennuksessa ilmanpaineen vaihtelu aiheuttaa muutoksen tallennuslaitteen läpi kulkevassa virrassa tai jännitteessä. Äänenvoimakkuuden kasvu aiheuttaa sähköisessä signaalissa amplitudin muutoksen, mutta vaihe säilyy samana.
Koska informaatio on ilmaistuna eri tavalla analogisten ja digitaalisten piirien välillä, niiden tavat käsitellä signaalia eroavat toisistaan täysin.
Ensimmäiset elektroniikan sovellukset olivat analogisia, mutta puolijohteiden ja integroitujen piirien kehittyessä digitaalitekniikka alkoi yleistymään. 
Tapa, jolla informaatio siirtyy analogisissa piireissä on alttiimpi häiriölle verrattuna digitaalisiin piireihin. Pienikin muutos signaaliin voi vaikuttaa suuresti siitä tulkittavan informaation paikkansapitävyyteen. Digitaalisessa signaalissa informaatio ilmaistaan yleensä kahdella eri signaalitasolla; pieni kohina ei muuta signaalia tarpeeksi, että informaatio muuttuisi. Häiriön on oltava noin puolet signaalin amplitudista, jotta se aiheuttaisi muutoksia informaatiossa.
Useat tekijät vaikuttavat signaalin tarkkuuteen, eniten kuitenkin alkuperäisessä signaalissa ja käsittelyssä syntyvä kohina. Fysikaaliset rajat vähentävät analogisen signaalin tarkkuutta. Digitaalielektroniikassa tarkkuutta pystytään kasvattamaan käyttämällä useampia bittejä signaalin kuvaamiseen; käytännössä bittien lukumäärä riippuu A/D-muuntimen ominaisuuksista, sillä digitaaliset operaatiot eivät yleensä heikennä tarkkuutta. A/D-muuntimeen tuodaan analoginen signaali, joka muuntuu digitaaliseksi signaaliksi. Se voidaan esittää bittijonona. Näitä muuntimia käytetään mm. yksinkertaisissa digitaalisissa näyttölaitteissa, kuten lämpömittareissa. Niitä voidaan käyttää myös esimerkiksi digitaalisessa äänentallennuksessa.
Nueva canción
Nueva canción () on 1960-luvulla Chilessa syntynyt yhteiskunnallinen laululiike, joka levisi nopeasti koko latinalaiseen Amerikkaan sekä myös Espanjaan ja Portugaliin. Sillä oli merkittävä vaikutus alueen maissa 1960–1970-luvuilla kansan parissa tapahtuneeseen poliittiseen ja sosiaaliseen heräämiseen.
Vasemmistolaisuutensa vuoksi nueva canciónin edustajia vainottiin Etelä-Amerikan sotilasdiktatuureissa. Tunnetuin uhri oli vuonna 1973 Chilen sotilasvallankaappauksen yhteydessä murhattu Víctor Jara. Muita tunnettuja artisteja ovat muun muassa argentiinalainen Mercedes Sosa, brasilialainen Gilberto Gil, chileläiset Violeta Parra, Rolando Alarcón, runoilija Pablo Neruda sekä kuubalaiset Carlos Puebla ja Silvio Rodríguez, Tunnetuihin yhtyeisiin kuuluu chileläinen Quilapayún.
Nueva canciónilla oli vaikutusta myös Suomessa 1960–1970-lukujen vaihteessa syntyneeseen poliittiseen laululiikkeeseen, jossa mukana olleet artistit esittivät ja levyttivät lukuisia latinalaisesta Amerikasta peräisin olevia kappaleita.
Carlos Sánchez
Carlos Alberto Sánchez Moreno (s. 6. helmikuuta 1986) on kolumbialainen jalkapalloilija, joka edustaa Italian Serie A:ssa pelaavaa Fiorentinaa. Hän on pelipaikaltaan puolustava keskikenttäpelaaja. Kolumbian jalkapallomaajoukkueeseen kuuluvan Sánchezin lempinimi on "La Roca" eli "Kallio", joka johtuu hänen varmuudestaan kentällä.
Sánchez aloitti uransa uruguaylaisessa Danubio F.C.:ssä, jossa hän ei kuitenkaan saanut mahdollisuutta edustuksessa vaan siirtyi toiseen uruguaylaisseuraan River Plate de Montevideoon. Kahden Montevideossa vietetyn kauden jälkeen hän siirtyi ensimmäistä kertaa Eurooppaan, ranskalaisen Valenciennes FC:n riveihin. Vuonna 2010 Sánchez kärsi vaikean polvivamman, joka piti hänet kentän sivussa melkein vuoden. Elokuussa 2013 Sánchez siirtyi Elchen riveihin noin 3,7 miljoonalla eurolla. Pelattuaan kauden Espanjassa, Sánchez siirtyi Valioliigan Aston Villaan, jossa hän on ollut yksi avainpelaajista. Vuonna 2016 hän siirtyi italialaisseura Fiorentinaan.
Sánchez teki maajoukkuedebyyttinsä Kolumbian jalkapallomaajoukkueen paidassa toukokuussa 2007 Panamaa vastaan. Hän pelasi joukkueen jokaisessa ottelussa 2010 MM-kisojen karsinnoissa ja oli vahvassa roolissa, kun Kolumbia eteni vuoden 2014 MM-kilpailuihin. Itse kisoissa Sánchez oli puolivälieriin edenneen Kolumbian yksi tärkeimmistä pelaajista keskikentän pohjalla.
Esittelijäneuvos (arvonimi)
Esittelijäneuvoksen nimi ja arvo on Suomessa tasavallan presidentin myöntämä arvonimi, joka on myönnetty vain yhden kerran itsenäisyyden aikana (vuonna 1938) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.
Esittelijäsihteeri (arvonimi)
Esittelijäsihteerin nimi ja arvo on Suomessa tasavallan presidentin myöntämä arvonimi, joka on myönnetty vain yhden kerran itsenäisyyden aikana (vuonna 1921) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.
Ennen Suomen itsenäisyyttä esittelijäsihteerin arvonimi myönnettiin muun muassa Lars Rutger Jägerhornille. Keisarillisen Suomen Senaatin Esittelijäsihteeri luettiin vuoden 1897 arvojärjestyksessä viidenneksi korkeimpaan luokkaan kaikkiaan neljästätoista luokasta.
Ben Kaila
Ben Kaila (s. 1949 New York) on suomalainen valokuvaaja.
1970-luvun alussa Kaila opiskeli valokuvausta Tukholman Fotoskolanissa muun muassa Christer Strömholmin ja Anders Petersenin johdolla. Opiskelutoverinsa Risto Vuorimiehen kanssa Kaila kuvasi tuolloin ruotsinsuomalaisia maahanmuuttajia. Kailalle ja Vuorimiehelle myönnettiin valtionpalkinto näyttelystä "Siirtosuomalainen".
Kaila oli vuosina 1972–1981 jäsenenä SAFTRA-valokuvaosuuskunnassa, jonka muut jäsenet olivat Ari Hietala, Timo Kelaranta, Matti Koivumäki, Veli-Heikki Uusitupa ja Risto Vuorimies. Valokuvauksen lisäksi ryhmä suunnitteli suuren määrän suomalaisia äänilevykansia.. Kailan aloitteesta perustettiin vuonna 1987 Kuvatoimisto Gorilla. Osuuskuntamuotoiseen yritykseen kuului lukuisia Suomen eturivin dokumentti- ja freelancekuvaajia.
Kaila on toiminut opettajana Taideteollisessa korkeakoulussa 1970–1980-luvuilla.. 
Lisäksi hän on opettanut Turun taideakatemiassa, Lahden muotoilu- ja taideinstituutissa ja ammattikorkeakoulu Noviassa sekä pitänyt lukuisia kursseja ja työpajoja.
Kailan valokuvateoksia löytyy muun muassa Suomen valtion, Suomen valokuvataiteen museon, Helsingin taidemuseon, Saastamoisen säätiön, Jenny ja Antti Wihurin rahaston, Hannulan & Hinkan ja Lars Swanljungin kokoelmista.
Kailalle myönnettiin valtion viisivuotinen taiteilija-apuraha vuosina 2008–2012 ja vuonna 2013 valtion ylimääräinen taiteilijaeläke.
Hallitusneuvos (arvonimi)
Hallitusneuvoksen nimi ja arvo on tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .
Arvonimi myönnettiin ensimmäisen kerran vuonna 1935. Vuosien 1918–2013 aikana hallitusneuvoksen arvonimi on myönnetty kuudelle henkilölle.
...And on What Grounds?
...And on What Grounds? on suomalaisen metalliyhtye Slumgudgeonin esikoisalbumi. Se julkaistiin vuonna 1993 levymerkillä Stupido Twins.
Maatalousneuvos (arvonimi)
Maatalousneuvoksen nimi ja arvo oli Suomessa valtionhoitajan myöntämä arvonimi, joka on myönnetty ainoastaan kerran itsenäisyyden aikana (vuonna 1918) ja jota ei ole koskaan ollut arvonimien luettelossa.
Pietari Iberialainen
Pietari Iberialainen (, n. 411–491) oli georgialainen prinssi, teologi ja filosofi. Hän oli merkittävä henkilö aikaisen kristinuskon saralla ja yksi kristillisen uusplatonismin perustajista. Jotkut ovat väittäneet hänen olevan Pseudo-Dionysios Areopagita -nimisen kirjailijan teosten takana.
Hänen saavutuksiinsa kuuluvat ensimmäisen georgialaisen luostarin perustaminen Betlehemiin ja ensimmäiseksi, Majuman lähistöllä sijaitsevan Gazan, piispaksi pääsy.
Pietari Iberialainen syntyi kuninkaallisen Khosroidien dynastiaan Iberian kuningaskuntaan. Hänet nimettiin alkuperäisesti Murvaniksi (tai vaihtoehtoisesti Nabarnugios), Iberian prinssiksi (Kartli). Hänen isänsä, kuningas Bosmarios Iberialainen, kutsui tunnetun filosofin, Lazican Mithradatesin, ottamaan osaa Murvanin koulutukseen. Vuonna 423 prinssi lähetettiin poliittisena vankina Konstantinopoliin, missä hän sai loistavan koulutuksen Rooman keisarinnan, Aelia Eudocian, Theodosius II:n vaimon, alaisuudessa.
Prinssi lähto yhdessä oppi-isänsä Mithradatesin kanssa palatsista ja karkasi tehdäkseen pyhiinvaellusmatkan Palestiinaan. Hän alkoi käyttää nimeä Pietari ja tuli munkki Jerusalemissa. Myöhemmin, vuonna 430, hän perusti oman luostarinsa Betlehemiin (myöhemmin tunnettu nimellä Betlehemin Georgialainen luostari). Vuonna 445 hänet vihittiin papiksi. Yhdessä Mithradatesin (silloin tunnettu nimellä Johannes) kanssa he matkustivat monen Lähi-idän maan läpi asettuen vihdoin Gazan läheisyydessä sijaitsevaan Majumaan.
Vuonna 452 hän palveli Majuman piispana kuuden kuukauden ajan ennen kuin useat kristityt karkotettiin paikallisen hallitsijan julistuksen vuoksi. Pietari karkasi Egyptiin, mutta palasi Palestiinaan vuosikymmenen jälkeen. Hän sai useita seuraajia ja oppilaita. Keskiaikaisten lähteiden mukaan hän oli useiden kuuluisien uskonnollisten kirjoitusten tekijä. Mitkään niistä eivät kuitenkaan selvinneet Pietari-nimen alla.
Pietari kuoli Yavneh-Yamissa, Iamnian muinaisessa satamassa, vuonna 491. Hänet haudattiin luostarissaan Gazan lähistöllä.
Monet itämaiset kirkot ajattelevat hänen hairahtuneen Khalkedonialaisesta doktriinista.
Durga (EP)
Durga on suomalaisen metalliyhtye Slumgudgeonin EP-levy. Se julkaistiin vuonna 1992 levymerkillä Subvertic Records.
Factoraped
Factoraped on suomalaisen metalliyhtye Slumgudgeonin toinen ja viimeiseksi jäänyt studioalbumi. Se julkaistiin vuonna 1995 levymerkillä Stupido Records.
Yhtyeen lopetettua toimintansa Heikki Kärkkäinen ja kitaristi Marko Annala perustivat myöhemmin Mokoma-yhtyeen.
Frankie Sandford
Francesca "Frankie" Sandford (s. 14 tammikuuta 1989) on englantilainen laulaja-lauluntekijä, entinen S Club Juniors -bändin jäsen, nykyisin tunnettu The Saturdays -tyttöbändin jäsenenä.
Frankie seurusteli aikoinaan McFly -nimisen bändin jäsenen Dougie Poynterin kanssa kaksi vuotta. Parin erottua Frankie sai lukuisia tappouhkauksia Dougien faneilta. Nykyään Sandford on kihloissa Wayne Bridgen kanssa. 18 lokakuuta 2013 Frankie sai ensimmäisen lapsensa, Parker Bridgen.
Sandford on taistellut masennuksen ja paniikkikohtausten parissa loppuvuodesta 2011 saakka.
Una Healy
Una Theresa Imogene Foden (os. Healy s. 10. lokakuuta 1981) on irlantilainen laulaja-lauluntekijä. Healy tunnetaan parhaiten tyttöbändin The Saturdays jäsenenä.
Erik Uddström
Erik Uddström (s. 1945) on suomalainen valokuvaaja, joka tunnetaan yli tuhannen äänilevykannen tekijänä.
Uddström valmistui Taideteollisessa korkeakoulussa ensin elokuvaohjaajaksi, mutta jatkoi sitten 1972–1975 vasta perustetulla valokuvauslinjalla ja valmistui myös valokuvaajaksi.
Uddström oli 1960- ja 1970-lukujen vaihteessa mukana monissa The Sperm -ryhmän esityksissä ja perustamassa Elonkorjaajat-taiteilijaryhmää. Hän toimi myös näyttelijänä "Oh Calcutta" -musikaalissa ja esitti pääosaa Sakari Rimmisen elokuvassa "Pilvilinna".
Valokuvataiteilijana Erik Uddström on 2000-luvun alusta alkaen tunnettu monista meri- ja saaristoaiheisista näyttelyistään. Valokuvaajana hän on tehnyt yli tuhat suomalaista äänilevykantta, huolehtien ensimmäisten noin 300 kannen osalta myös graafisesta suunnittelusta.
Erik Uddström on naimisissa näyttelijä Terhi Panulan kanssa. He ovat olleet yhdessä 1960-luvulta asti.
Veli Krogerus
Veli Erkki Krogerus (23. joulukuuta 1915 Konginkangas – 5. helmikuuta 1987 Helsinki) on suomalainen professori. Hän toimi Helsingin yliopiston farmasian teknologian professorina 1966–1978.
Krogerus valmistui filosofian kandidaatiksi 1947, proviisoriksi 1949 ja filosofian tohtoriksi 1964. Hän oli Helsingin yliopistossa farmaseuttisen kemian assistenttina vuodesta 1946 ja farmasian teknologian opettajana 1955–1957 sekä Lääkintöhallituksen apteekkineuvoksena vuosina 1957–1966. Krogerus edisti lääketurvallisuuden kehittämistä. Hän oli Suomen Farmaseuttisen yhdistyksen puheenjohtaja vuosina 1964–1974.
Blacklist (televisiosarja)
Blacklist ("The Blacklist") on yhdysvaltalainen rikosdraamasarja, jonka pääosia näyttelevät James Spader ja Megan Boone. Yhdysvalloissa sarjaa alettiin esittää syyskuussa 2013. NBC tilasi neljännen tuotantokauden joulukuussa 2015. Suomessa TV5 aloitti sarjan ensimmäisen tuotantokauden esittämisen 4. maaliskuuta 2014.
Sarja kertoo FBI-agentti Elizabeth Keenin (Megan Boone) ja pahamaineisen rikollisen, Raymond ”Red” Reddingtonin (James Spader), yhteistyöstä heidän etsiessään ja ottaessaan kiinni mustan listan () rikollisia.
"Blacklist" on saanut Internet Movie Databasessa arvosanaksi 8,2/10. Metascoreksi sarja on saanut 74.
"Blacklist" on saanut myös korkeat katsojaluvut Yhdysvalloissa.
James Spader oli roolistaan ehdolla Golden Globe -palkinnon saajaksi kategoriassa paras miespääosa televisiosarjassa.
14. toukokuuta 2016 NBC tilasi "Blacklistille" sisarsarjan nimeltä "". Sen pääosia esittävät Famke Janssen ja Ryan Eggold. Sarjan esittäminen aloitettiin yhdysvalloissa NBC-kanavalla 23. helmikuuta 2017.
Lunsar
Lunsar on kaupunki Sierra Leonen Pohjoisen maakunnan Port Lokon piirikunnassa. Kaupunki on 59 347 asukkaan (2015) Marampan päällikkökunnan hallintokeskus. Vuonna 2004 Lunsarin asukasluku oli 36 108. Noin 97 kilometriä Freetownista itään sijaitseva Lunsar on yksi tärkeimmistä kaupankäynnin keskuksista pohjoisessa Sierra Leonessa. Kaupungin asukkaat ovat suurimmilta osin temnejä.
Lunsar on ollut pääasiassa kaivoskaupunki. ”Sar” tarkoittaa temnen kielellä kiveä, joka selittää kaupungin nimen. Lunsarin entinen nimi on ollut ”Ro-Sar”, joka tarkoittaa paikkaa josta löydetään kiviä. Ro-sarin nimi muuttui Lunsariksi siirtomaavallan aikana. Marampa-Masimeran päällikkökunnan perinteisenä kauppakeskuksena riisille, palmuöljylle sekä jyville, Lunsar alkoi kehittymään vuoden 1933 jälkeen kun Marampassa, joka sijaitsee noin 6 kilometriä Lunsarista itään, alettiin louhimaan ja hyödyntämään rautamalmia. Marampan kaivos suljettiin vuonna 1975. Kaupungissa on useita laitoksia, muun muassa hallituksen terveyskeskus, roomalaiskatolinen sairaala, nuorten muslimien yhdistys sekä useita kouluja.
Lunsarin kaupungin läheisyydessä on toiminut yksi Sierra Leonen viidestä keskeisimmästä kaivoshankkeesta, vuoteen 2014 saakka brittiläisen London Mining -yhtiön operoima Marampan rautamalmikaivos. Vuonna 2014 taloudellisiin vaikeuksiin ajautuneen kaivoksen uudeksi omistajaksi tuli Timis Mining Corporation. Kaivos tavoittelee vuosittain noin 5–7 miljoonan rautamalmitonnin tuotantoa.